Bolesť ľavej nohy
Boli ma vonkajšia strana ľavej nohy. Keď prejdem rukou cítim akoby bolestivý pás . Pri otáčaní v posteli, ak sa opriem o pätu vystrelí bolesť po vnútornej strane stehna až k slabine. Bolesť je v kľude aj pri chôdzi. Ďakujem.
Dobrý deň,
ďakujeme za prejavenú dôveru.
Vami popisované bolesti môžu mať rôznu príčinu. Objavujú sa ako dôsledok útlaku nervu pri ochreniach chrbtice, problémov s bedrovým kĺbom, napäatia svalov a pod. Žiaľ, v našej kompetencii  nie je možné stanoviť skutočnú príčinu bolesti, na to je potrebné absolvovať odborné lekárske vyšetrenie.
Na dočasné tlmenie bolesti je možné podať liek
Flector EP 25mg
. Tento liek zmierňuje bolesť, a súčasne tlmí zápal a opuch. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly. Mäkké kapsuly sa majú prehltnúť celé a zapiť vodou.
Voľnopredajný liek určený na uvoľnenie kostrového svalstva je
Guajacuran
. Jeho odporúčané dávkovanie je 1 tableta 3 až 5-krát denne.
Pre lepšiu účinnosť a rýchlejšiu úľavu ja vhodné doplniť príjem magnézia (horčíka), ktorý prispieva k správnej funkcii svalov a nervového systému.
V prípade, že budú príznaky pretrvávať aj po 3 dňoch liečby, prípadne dôjde k zhoršeniu Vášho zdravotného stavu, bude potrebné vyhľadať lekára, ktorý zistí príčinu bolesť a nastaví adekvátnu liečbu.
Prajem skorú úľavu od ťažkostí.
S pozdravom
PharmDr. Veronika Kiabová